./data/phi2331/phi001/phi2331.phi001.perseus-lat2.xml
David Magie
nam et Phlegontis libri Hadriani esse dicuntur Catachannas libros obscurissimos Antimachum imitandoscripsit  Floro poetae scribenti ad se:Ego nolo Caesar esse, ambulare per Britannos, latitare perScythicas pati pruinas,rescripsit: Ego nolo Florus esse, ambulare per tabernas, latitare per popinas, culices pati rotundos amavit praeterea genus vetustum dicendi, controversiasdeclamavit  Ciceroni Catonem, Vergilio Ennium, Sallustio Caelium praetulit eademque iactationede Homero ac Platone iudicavit, mathesin sic scire sibi visus est ut verokalendis Ianuariis scripserit, quid ei toto anno posset evenire, ita ut eo anno quo periit usque ad illam horam qua est mortuus scripserit quid acturus esset Sed quamvis esset in reprehendendis musicis tragicis comicis grammaticis rhetoribus facilis, tamen omnes professores et honoravit et divites fecit, liceteos quaestionibus semper agitaverit, et cum ipse auctor esset, ut multi ab eo tristes recederent, dicebat se graviter ferre, si quem tristem videret in summa familiaritate Epictetum et Heliodorum philosophos et, ne nominatim de omnibus dicam, grammaticos rhetores musicos geometras pictores astrologos habuit, prae ceteris, ut multi adserunt,eminente Favorino  doctores, qui professioni suae inhabiles videbantur, ditatos honoratosque a professione dimisit